**Beszámoló a GTK HK-ban végzett tevékenységről**

**Veres Balázs**

Öntevékeny köri felelős

2014. december 8. – 2015. február 22.

*Oktatási bizottságban végzett munka:*

* Tóth Daniellával elkészítettük a Zh naptárat. A későbbiekben felmerült hibákat figyeltük és folyamatosan korrigáltuk.
* Az Oktatási Bizottság tagjaival elbíráltuk a beérkezett Erasmus pályázatokat.

*Önálló és referensi munkáim:*

* Részt vettem a gólyatáborok helyszínéről szóló ülésen.
* Szabó Gábor - mint eddigi öntevékeny köri felelős -, és Farkas László egy-egy beszélgetés keretein belül megosztották velem a referensi posztomhoz tartozó fontos információkat.
* Sí tábor befizetést tartottam a Q épületi irodában.
* Önállóan, illetve csoportosan tanultunk a szociális ösztöndíj bírálói vizsgára.
* Részt vettem az új Hallgatói Képviselet honlapjának szerkesztésében. Főként az öntevékeny körök részben segítettem.
* A Hallgatói Képviselettel részt vettünk egy találkozón a Dékáni vezetéssel.
* Részt vettem az Educatio kiállításon. Képviselve a BME GTK-t segítettünk a középiskolásoknak a továbbtanulással kapcsolatos kérdésekben.
* Felvettem a kapcsolatot az összes (15) öntevékeny körrel. Minden körnek a vezetőjével egy személyes találkozó keretein belül megismerkedtem és megbeszéltük az adott körrel kapcsolatos teendőket, fontosabb információkat, illetve a jövőre vonatkozó célokat elképzeléseket mind a két részről.
* Részt vettem Farkas László előadásán, amit az egyetem szervezeteiről tartott az újonnan bekerült Hallgatói Képviselőknek.
* Megújításra került a Wigner Jenő Kollégiumban a Digi TV-nél lévő csatorna előfizetés. A hosszabbítást a XI. kerületi irodájukban fizettem be.
* Fogadóidőt tartottam a Q épületi irodában február 4-én és 26-án 13:30 – 14:30 között.
* Megterveztem, elkészítettem és HK ülésen előterjesztettem a tavaszi félévre tervezett közösségi programokat.
* Jegyet árultam a Jeges est rendezvényre.
* Elmentem az Egyetemi Hallgatói Képviselet továbbképző hétvégéjére, ahol az újonnan bekerült Hallgatói Képviselőknek tartott alapozó kurzuson vettem részt.
* Segítettem a Q épületi és a Kollégiumi irodánk kitakarításában, rendbe tételében.
* Részt vettem a Teaház alakuló ülésén.
* Ezeken kívül folyamatosan részt veszek az öntevékeny köröket érintő feladatokban, a HK és a Bizottsági (Oktatási Bizottság és Kari Diákjóléti Bizottság) üléseken.